Ζέτα Αποστόλου

Η Ζέτα Αποστόλου είναι Ελληνίδα ηθοποιός του κινηματογράφου, του θεάτρου και της τηλεόρασης. Κατά την δεκαετία του 1960 μαζί με την Γκιζέλα Ντάλι υπήρξε μια από τις πιο αισθησιακές ηθοποιούς της εποχής.

 Πρώτα χρόνια 
Η Αποστόλου γεννήθηκε στον Αθανάσιο Διάκο Φωκίδας και είναι αδελφή της επίσης ηθοποιού Νατάσας Αποστόλου. Σπούδασε υποκριτική στη Δραματική Σχολή του Λυκούργου Σταυράκου.

 Καριέρα 
Ξεκίνησε την καριέρα της πρώτα στο θέατρο με την παράσταση "Οδός Ονείρων" του Μάνου Χατζιδάκι και έπειτα στον κινηματογράφο το 1960 με τις ταινίες Σουσουράδα του Ηλία Μαχαίρα και Θυσιάστηκα για το παιδί μου του Κώστα Στράντζαλη. Ωστόσο, έγινε ευρύτερα γνωστή όταν συνεργάστηκε με τη Φίνος Φιλμ και συμμετείχε στην ταινία Αμόκ  του Ντίνου Δημόπουλου, δίπλα στον Λευτέρη Βουρνά και τον Σπύρο Καλογήρου. Σε αυτήν την ταινία η Αποστόλου εμφανίστηκε για πρώτη φορά με ακάλυπτο το στήθος της και αυτό είχε σαν αποτέλεσμα να υπάρξουν έντονες αντιδράσεις από μεγάλη μερίδα του Τύπου. Ωστόσο, η ταινία υπήρξε μια εμπορική επιτυχία και πήρε μέρος στο εξωτερικό σε πολλά κινηματογραφικά φεστιβάλ.

Κατά την δεκαετία του 1960 συμμετείχε σε πολύ γνωστές ταινίες όπως: Ο Κλέαρχος η Μαρίνα και ο κοντός (1961) του Νίκου Τσιφόρου, Το χώμα βάφτηκε κόκκινο (1965) του Βασίλη Γεωργιάδη, Το Ρεμάλι της Φωκίωνος Νέγρη (1965) του Κώστα Καραγιάννη και Πόθοι στον καταραμένο βάλτο (1966) του Γρηγόρη Γρηγορίου.

Επίσης το 1965 πρωταγωνίστησε στη Γαλλο-ελληνική ταινία Τα σκυλιά της νύχτας () του Ουίλι Ροζιέ δίπλα στον Ζορζ Ριβιέρ και την Ξένια Καλογεροπούλου.

Το 1966 συμμετείχε στην επιθεώρηση «Σκούπα και φαράσι» που ανέβηκε με μεγάλη επιτυχία στο θέατρο Αυλαία της Θεσσαλονίκης από τον μουσικό θιάσο Νίκου Σταυρίδη - Κούλη Στολίγκα. 

Το 1969 συμμετείχε στην σατιρική επιθεώρηση «Μια νύχτα στο φεγγάρι» που ανέβηκε στο στρατιωτικό θέατρο της Θεσσαλονίκης από τον μουσικό θιάσο Νίκου Αθερινού - Μενέλαου Θεοφανίδη. 

Η Αποστόλου συνέχισε να παίζει σε ταινίες μέχρι τις αρχές της δεκαετίας του 1970 και τη δεκαετία του 1980 μεταπήδησε στον χώρο της βιντεοκασέτας, ενώ κατά την δεκαετία του '90 και ύστερα άρχισε να εμφανίζεται σε τηλεοπτικές σειρές όπως ο Αστυνόμος Θανάσης Παπαθανάσης και το Τμήμα Ηθών.

 Φιλμογραφία 
 Κινηματογράφος 
+ΈτοςΤίτλοςΡόλος1960Θυσιάστηκα για το παιδί μουΣουσουράδα1961Ο Κλέαρχος, η Μαρίνα και ο κοντός  Ποιος θα κρίνει την κοινωνία Το παιδί του μεθύστακα φίλη ΚαίτηςΤα τέσσερα αδέλφια 1962Άγγελοι του πεζοδρομίου στριπτιζέζΑμαρτωλές ΛίνταΔέκα μέρες στο Παρίσι Έξυπνοι και κορόιδα... Η Ελληνίδα και ο έρωτας στριπτιζέζΟ άντρας της γυναίκας μου ΚοκόΟι γαμπροί της ευτυχίας ΤουρίστριαΟι τρεις σωματοφύλακες 1963Αμόκ  ΦανήΗ βαλίτσα με το πτώμα ΜαρίαΟ διαιτητής Φυγή Χωρίς ταυτότητα  1964Οι φτωχοδιάβολοι Αγγελική1965Λολίτες της Αθήνας ΦρίνταΟι Εχθροί  Τα Σκυλιά της Νύχτας (Les Chiens dans la Nuit)  Το βλακόμουτρο Το ρεμάλι της Φωκίωνος Νέγρη ΘάλειαΤο χώμα βάφτηκε κόκκινο  1966Γαβριέλα, η αμαρτωλή της Αθήνας Ινές / ΓαβριέλαΠόθοι στον καταραμένο βάλτο ΜαριάνναΤα μυστικά της αμαρτωλής Αθήνας  Σούζη1967Ο μόδιστρος Σουζάνα1968Το ΠΡΟ-ΠΟ και τα μπουζούκια Λέλα Κορτέση / ΛενιώΨυχραιμία Ναπολέων Κική1969Τα παιδιά του λιμανιού Βαγγελίτσα1970Η βαρώνη και ο Προκόπης Εύα1970Καταναλωτική κοινωνία 1972Ο άνθρωπος που έσπαγε πλάκα Νάντια

 Τηλεόραση 
ΈτοςΚανάλιΤηλεοπτική σειράΣημειώσεις1990-1991ANT1Αστυνόμος Θανάσης ΠαπαθανάσηςΕπεισόδιο: Γεννήθηκες για την καταστροφήΕπεισόδιο: Νομοταγείς πολίτες Επεισόδιο: Παράνομο φορτίο 1992ΑΝΤ1 Τμήμα ΗθώνΕπεισόδιο: Απόδραση 1993ΑΝΤ1 Η Καλή ... Πεθερά1999ΑΝΤ1 Σύνορα αγάπης1999ΑΝΤ1 Το χρώμα του φεγγαριού  

Παραπομπές

Εξωτερικοί σύνδεσμοι
Η 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης